இராணுவத்துக்கும் பொது மன்னிப்பு கொடுக்க வேண்டும் என சம்பிக்க ரணவக்க சொல்கிறார். அப்படியாயின் இராணுவம் போர்க் குற்றம் செய்ததனை ஏற்றுக் கொள்கின்றதா? அதனை மறுக்கின்றார்கள். நடந்த யுத்தக் குற்ற விடயங்கள் தொடர்பாக இதுவரை எந்தவொரு இராணுவமும் கைதாகவில்லை. நீதிமன்றிலும் நிறுத்தப்படவில்லை. சிறைகளிலும் அடைக்கப்படவில்லை. அரசியல்க் கைதிகளையும் மனித குலத்துக்கே எதிரான போர்க்குற்றம் புரிந்தவர்களையும் சமப்படுத்த முடியாது. ஒட்டு மொத்த சிங்கள இராணுவத்தின் யுத்தக் குற்றங்களை மறைப்பதற்காக இந்த 107 அரசியல்க் கைதிகளையும் சிங்கள அரசாங்கம் பயன்படுத்தப் பார்க்கின்றது.